ชมรมนักวิ่งจังหวัดลำพูน จัดกิจกรรม เดิน - วิ่ง สลากย้อม 1 เดียวในโลก
ชมรมนักวิ่งจังหวัดลำพูน จัดกิจกรรม เดิน - วิ่ง สลากย้อม 1 เดียวในโลก ส่งเสริมการท่องเทียวของจังหวัดลำพูนให้ประเพณีถวายต้นสลากย้อม เป็นที่รู้จักของประชาชนทั่วทั้งประเทศ 
วันนี้ ( 10 ก.ย. 60 ) ที่หน้าวัดพระธาตุหริภุญชัย อำเภอเมือง จังหวัดลำพูน นายวีระชัย ภู่เพียงใจ ผู้ว่าราชการจังหวัดลำพูน ได้เป็นประธานปล่อยตัวนักนักกีฬา เดิน - วิ่ง สลากย้อม 1 เดียวในโลก ส่งเสริมการท่องเทียวและประเพณีถวายต้นลากย้อม 1 เดียวในโลกของจังหวัดลำพูน ให้เป็นที่รู้จักของนักท่องเทียวและประชาชนทั่วไป มีนักวิ่งจากทั่วประเทศเข้าร่วมแข่งขัน จำนวน 1,009 คน 
จ่าสิบเอกอนนต์ จิตร์สบาย ประธานชมรมนักวิ่งจังหวัดลำพูน กล่าวว่า ชมรมนักวิ่งจังหวัดลำพูน ร่วมกับ จังหวัดลำพูน ได้จัดกิจกรรม เดิน - วิ่ง สลากย้อม 1 เดียวในโลก ขึ้นเพื่อเป็นการส่งเสริมการออกกำลังกายโดยการ เดิน - วิ่ง เพื่อเสริมสร้างสุขภาพและความสัมพันธ์ที่ดี ในหมู่คณะนักวิ่ง และเพื่อเป็นการส่งเสริมการท่องเทียวของจังหวัดลำพูน ให้ประเพณีถวายตันสลากย้อม 1 เดียวในโลก ได้เป็นที่รู้จักของนักท่องเที่ยวและประชาชนทั่วไป โดยการจัดงานในครั้งนี้ มีนักวิ่งจากทั่วประเทศ เข้าร่วมแข่งขัน จำนวน 1,009 คน แบ่งการแข่งขันออกเป็น 2 ประเภท คือ ประเภท ระยะทาง 5 กิโลเมตร และประเภท 10.5 กิโลเมตร  รวม 22 กลุ่มอายุ โดยเส้นทางการวิ่ง เริ่มจากกจุดปล่อยตัวนักกีฬา ที่หน้าวัดพระธาตุหริภุญชัย วิ่งผ่านสะพานท่านาง เลียบแม่น้ำกวง ผ่านกู่ช้าง - กู่ม้า เลี้ยวเข้าถนนเลียบทางรถไฟ ผ่านสะพานดำ(สะพานประวัติศาสตร์) และกลับตัวที่จุดตัดทางข้ามรถไฟแยกดอยติ และวิ่งกลับมาจนถึงจุดเข้าเส้นชัย หน้าวัดพระธาตุหริภุญชัย รวมระยะทาง 10.5 กิโลเมตร 
สำหรับประเพณีสลากย้อม ในอดีต เป็นการทำบุญที่เจาะจงเฉพาะสุภาพสตรีเท่านั้น โดยต้นสลากย้อมจะมีการตกแต่งอย่างสวยงาม ใช้ไม้ไผ่เป็นวัสดุหลักในการประกอบ มีการย้อมสีตรงปลายเรียวไม้ไผ่หลายหลากสี ของที่นำมาแขวนจะแต่งย้อมสีให้สวยงาม เพื่อให้สมกับเป็นการทำบุญครั้งยิ่งใหญ่ที่สุดในชีวิต สิ่งของที่นำมาถวายจะเป็นของที่ช่วยบำรุงความสวยงามของสตรี เช่น กระจก, แป้ง, หวี, สิ่ง ของเครื่องใช้ต่างๆ โดยมีความเชื่อว่าการร่วมทำบุญในพิธีสลากย้อมจะได้รับอนิสงฆ์เทียบเท่ากับการบวชของผู้ชาย และเชื่อว่าจะทำให้เป็นผู้ที่มีความสวยงาม ถือเป็นประเพณีท้องถิ่นที่สามารถพบได้แห่งเดียวที่จังหวัดลำพูน